text: құлжабасы жазуы қазақстандағы жартасқа шекілген ежелгі түркі жазуы. құлжабасы жазуы отар станциясынан 14 км қашықтықта, құлжабасы тауындағы өзектің сол жағалауындағы жартастан 1965 ж. табылған. осындағы бұқа бейнесіне таңба шекілген. бұқа бейнесінің биіктігі 14 см, тұрқы 24 см. алғашқы әріптен басқа таңбалар анық көрінеді. жазудың қазақша мәні: "екі ара немесе аспан асты бейбітшілік болсын". бұған қарағанда бұл бұқа бейнесі шаманизмнің алғашқы кезеңінде салынған тәрізді. археологтер мұндай бейнелерді б.з.б. ғасырға жатқызады.